<classify> Akizungumza jana, Kocha mkuu wa timu ya Taifa ya Tanzania Taifa Stars, Charles Mkwasa alisema mazoezi hayo yataisaidia sana timu yake kuikabili Nigeria katika mchezo utakaofanyika kwenye Uwanja wa Taifa Dar es Salaam Septemba 5. Alisema wakiwa Uturuki wanatarajia kucheza mechi mbili za majaribio kwa ajili ya maandalizi hayo.Kocha huyo juzi alitangaza majina ya wachezaji 22 kwa ajili ya kwenda Uturuki kwa kambi ya wiki moja kujiandaa na mchezo huo.Orodha hiyo ya wachezaji 22 imetoka katika kikosi kilichotangazwa wiki mbili zilizopita na kocha mkuu wa Taifa Stars, ambapo walipata nafasi ya kufanya mazoezi kwa takribani wiki moja katika uwanja wa Karume.Wachezaji waliochaguliwa ni Alli Mustafa Yanga SC, Aishi Manula Azam FC, Said Mohamed Mtibwa Sugar, walinzi Shomari Kapombe Azam FC, Abdi Banda, Mohamed Hussein, Hassan Isihaka Simba SC, Juma Abdul, Haji Mngwali, Kelvin Yondani, Nadir Haroub Yanga SC.Viungo Mudathir Yahya, Himid Mao, Frank Domayo Azam FC, Salum Telela, Deus Kaseke Yanga SC, Said Ndemla Simba SC, Washambuliaji John Bocco, Farid Musa, Azam FC, Rashid Mandawa Mwadui FC, Saimon Msuva Yanga SC, na Ibrahim Ajib Simba SC.  <topic>: MICHEZO 